
PARLAMENTUL ROMÂNIEI
CAMERA DEPUTAŢILOR 
	Comisia pentru agricultură, silvicultură, industrie alimentară şi servicii  specifice
	
	                          Bucureşti, 08.12.2006
                         Nr.24/697


RAPORT

asupra proiectului de Lege pentru modificarea şi completarea Legii cooperaţiei agricole nr.566/2004  

În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere în fond cu proiectul de Lege pentru modificarea şi completarea Legii cooperaţiei agricole nr.566/2004,  transmis cu adresa nr.P.L. X 845 din 13 noiembrie 2006 şi înregistrat sub nr.24/642/15.11.2006. 

La întocmirea raportului, Comisia a avut în vedere avizele favorabile ale Consiliului Legislativ, Comisiei juridice, de disciplină şi imunităţi, Comisiei pentru industrii şi servicii, Comisiei pentru politică economică, reformă şi privatizare şi punctul de vedere al Guvernului pentru susţinerea adoptării.
Propunerea legislativă are ca obiect de reglementare modificarea şi completarea Legii cooperaţiei agricole nr.566/2004, cu modificările ulterioare, în scopul integrării mai rapide a agriculturii în structurile de piaţă ale Uniunii Europene.
Proiectul de Lege pentru modificarea şi completarea Legii cooperaţiei agricole nr.566/2004 face parte din categoria legilor ordinare, potrivit prevederilor art.73 din Constituţia României, republicată.

La dezbaterea proiectului a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, domnul  István Töke  - secretar de stat în cadrul Ministerului Agriculturii, Pădurilor şi Dezvoltării Rurale.

La lucrările comisiei au fost prezenţi 25 de deputaţi, din totalul de 25 de deputaţi membri ai comisiei.

Raportul Comisiei a fost adoptat în unanimitate, în şedinţa din 7 decembrie 2006.
Proiectul de lege a fost adoptat de Senat în şedinţa din 8 noiembrie 2006.
Proiectul de lege, potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterii, Comisia propune admiterea cu modificări  a proiectului de lege. 
I. Amendamente admise

În urma dezbaterii, Comisia propune adoptarea proiectului de lege cu următorul amendament: 

	Nr. crt.
	Text Legea cooperaţiei agricole nr.566/2004
	Text Senat
	Text propus de Comisie

(autorul amendamentului)
	Motivarea amendamentelor

	0
	1
	2
	3
	4

	1. 
	
	Titlul legii
LEGE
pentru modificarea şi completarea Legii cooperaţiei agricole nr.566/2004
	Nemodificat 
	

	2. 
	
	ARTICOL UNIC. – Legea cooperaţiei agricole nr.566/2004, publicată în Monitorul Oficial al României, Partea I, nr.1236 din 22 decembrie 2004, cu modificările ulterioare, se modifică şi se completează după cum urmează:
	Nemodificat 

	

	3. 
	Art.3. - Cooperativa agricolă este o asociaţie autonomă cu un număr nelimitat de membri, cu capital variabil, care exercită o activitate economică, tehnică şi socială, pentru a furniza bunuri, servicii şi locuri de muncă exclusiv sau preponderent membrilor săi.
	1. Articolul 3 va avea următorul cuprins:

„Art.3. - Cooperativa agricolă este o asociaţie autonomă cu un număr nelimitat de membri, cu capital variabil, care exercită o activitate economică, tehnică şi socială în interes privat al membrilor săi.”

	1. Nemodificat 

	

	4. 
	
	2. La articolul 6, după litera g) se introduce o literă nouă, lit.h), cu următorul cuprins:
„h) alte tipuri de cooperative agricole, organizate conform legilor în vigoare.”
	Se elimină.

Deputat PSD: Ioan Stan

Deputat PSD: Ioan Munteanu

Deputat PSD: Vasile Mocanu 
	Prevederea este cuprinsă la art.6 lit.g) din Legea cooperaţiei agricole nr.566/2004.

	5. 
	Art.8. –  
b) principiul controlului democratic al membrilor cooperatori în cadrul cooperativei;
	3. La articolul 8, litera b) va avea următorul cuprins:
„b) principiul egalităţii membrilor în luarea deciziilor de conducere administrativă a activităţii cooperativei;”
	2. Nemodificat 
	

	6. 
	Art.11. – (1) 
a) denumirea, sediul şi zona în care aceasta activează;
...................................................
c) lista cu numele şi prenumele, locul şi data naşterii, domiciliul, codul numeric personal, cetăţenia persoanelor fizice membri cooperatori, denumirea, numărul din registrul comerţului şi sediul persoanelor juridice membri cooperatori.
	4. La articolul 11, literele a) şi c) ale alineatului (1) vor avea următorul cuprins:
„a) denumirea şi sediul;

.....................................................  

c) lista cu numele şi prenumele, locul şi data naşterii, domiciliul, codul numeric personal, cetăţenia persoanelor fizice membri fondatori, denumirea, numărul din registrul comerţului şi sediul persoanelor juridice membri cooperatori.”
	3. Nemodificat 
	

	7. 
	Art.12. – (1) Cooperativa agricolă va avea o denumire proprie la care se adaugă sintagma  cooperativă agricolă.
	5. La articolul 12, alineatul (1) va avea următorul cuprins:
„Art.12. – (1) Cooperativa agricolă va avea o denumire proprie, care să includă sintagma  cooperativă agricolă.”
	4. Nemodificat 
	

	8. 
	Art.15. –     
(4) La intrarea în cooperativa agricolă, bunurile mobile şi imobile se vor evalua pentru a se determina valoarea părţilor sociale subscrise în natură de către membrii cooperatori.

 (5) În cazul cooperativelor pentru administrarea şi gestionarea terenurilor agricole, bunurile care se aduc în folosinţă în cooperativa agricolă, precum şi terenurile de orice fel rămân în proprietatea membrilor cooperatori, cooperativa agricolă având dreptul de a le folosi şi de a le culege fructele.

 ..................................................
(9) Părţile sociale pot fi cesionate, de regulă, între membrii cooperatori, donate şi lăsate moştenire. Cesionarea şi donarea părţilor sociale persoanelor din afara cooperativei agricole se pot face numai cu aprobarea adunării generale şi numai dacă cumpărătorul sau donatorul, după caz, solicită înscrierea în cooperativa agricolă. 
	6. La articolul 15, alineatele (4), (5) şi (9) vor avea următorul cuprins:
„(4) La intrarea în cooperativa agricolă, bunurile mobile şi imobile care se constituie ca aport la capitalul social se vor evalua pentru a se determina valoarea părţilor sociale subscrise în natură de către membrii cooperatori.

 (5) În cazul cooperativelor  agricole pentru administrarea şi gestionarea terenurilor agricole, bunurile care se aduc în folosinţă în cooperativa agricolă, precum şi terenurile de orice fel rămân în proprietatea membrilor cooperatori, cooperativa agricolă având dreptul la uzufruct.
....................................................  
(9) Părţile sociale pot fi cesionate între membrii cooperatori, donate şi lăsate moştenire. Cesionarea şi donarea părţilor sociale persoanelor din afara cooperativei agricole se pot face numai cu aprobarea adunării generale şi numai dacă cumpărătorul sau donatorul, după caz, solicită înscrierea în cooperativa agricolă.” 


	5. Nemodificat 
	

	9. 
	Art.17. -      
(2) Membri cooperatori beneficiază de dividendele ce le  revin în funcţie de mărimea cotelor de participare la capitalul social.
	7. La articolul 17, alineatul (2) va avea următorul cuprins:
„(2) Distribuirea profitului cooperativei se face în conformitate cu hotărârea adunării generale.”
	6. Nemodificat 
	

	10. 
	Art.18. – 

(2) Contravaloarea activităţilor economice desfăşurate în baza relaţiilor cooperatiste se atribuie membrului cooperator de către cooperativele agricole, venitul obţinut fiind supus impozitării pe venitul global.
	8. La articolul 18, alineatul (2) va avea următorul cuprins:
„(2) Contravaloarea activităţilor economice desfăşurate pe baza relaţiilor cooperatiste se atribuie membrului cooperator de către cooperativele agricole, venitul obţinut fiind supus impozitării pe venit.”


	7. Nemodificat 
	

	11. 
	Art.20. -  
  (4) Membrul cooperator poate contesta decizia de excludere în termen de 30 de zile de la comunicare. Contestaţia se dezbate la prima adunare generală ordinară a cooperativei agricole, iar hotărârea motivată va fi comunicată membrului cooperator în termen de 15 zile de la adoptare.
	9. La articolul 20, alineatul (4) va avea următorul cuprins:
„(4) Excluderea unui membru cooperator  se propune de către consiliul de administraţie şi se aprobă de către adunarea generală.” 


	8. Nemodificat 
	

	12. 
	
	10. La articolul 76, după litera d) se introduce o literă nouă, lit.e), cu următorul cuprins:

„e) recunoaşterea şi asimilarea cooperativelor agricole de către Ministerul Agriculturii, Pădurilor şi Dezvoltării Rurale ca grupuri de producători, pentru a beneficia de toate drepturile prevăzute în legislaţia în vigoare.”
	9. Nemodificat 
	


II. Amendamente respinse

În urma dezbaterii, Comisia a respins următoarele amendamente: 
	Nr. crt.
	Text propunere legislativă 
	Amendamentul propus şi autorul acestuia
	Motivare
	Camera decizională

	0
	1
	2
	3
	4

	1. 
	1. Articolul 3 va avea următorul cuprins:

„Art.3. – Cooperativa agricolă este o asociaţie autonomă cu un număr nelimitat de membri, cu capital variabil, care exercită o activitate economică, tehnică şi socială în interes privat al membrilor săi.”

 
	Articolul 3 va avea următorul cuprins:
„Art.3. – Cooperativa agricolă este o asociaţie autonomă cu un număr nelimitat de membri, cu capital variabil, care exercită o activitate economică, tehnică şi socială pentru a furniza bunuri, servicii şi locuri de muncă preponderent membrilor săi.”

Comisia pentru industrii şi servicii
	1.   Claritatea exprimării textului iniţial al legii. Scopul cooperativei agricole este de a desfăşura activităţi economice nu numai pentru membrii săi ci şi pentru a obţine profit. 
2.  Cooperativa agricolă este definită ca o asociaţie autonomă de drept privat şi trebuie să acţioneze numai în interesul privat al membrilor săi. 
Formularea din propunere este mai cuprinzătoare. 
	Camera Deputaţilor

	2. 
	Text Senat
7. La articolul 17, alineatul (2) va avea următorul cuprins:

„(2) Distribuirea profitului cooperativei se face în conformitate cu hotărârea adunării generale.”
	Se propune eliminarea. 
Autor: deputat Petru Lakatos – UDMR 
	1. Se doreşte menţinerea textului iniţial, deoarece contribuţia la capitalul social a fiecărui membru cooperator este diferită. 

2. Distribuirea profitului este diferită faţă de societăţile comerciale.

	Camera Deputaţilor

	3. 
	Text Legea cooperaţiei agricole nr.566/2004

Art.20 

(5) Împotriva hotărârii adunării generale membrul cooperator poate face contestaţie în condiţiile legii. 
	La articolul 20, alineatul (5) va avea următorul cuprins:

„(5) Împotriva hotărârii adunării generale, membrul cooperator poate face contestaţie în condiţiile legii, în termen de 30 de zile de  la comunicare. Contestaţia se va dezbate la prima adunare generală ordinară a cooperativei agricole, iar hotărârea motivată va fi comunicată membrului cooperator în termen de 15 zile de la adoptare.”

Comisia pentru industrii şi servicii 
	1. Alin.(5) propus preia alin.(5) din Legea cooperaţiei agricole nr.566/2004 şi e completat cu tezele alin.(4) dina ceeaşi lege pentru eliminarea oricărui echivoc. 

2. Procedură cuprinsă în statut. 

	Camera Deputaţilor


Comisia a propus aprobarea proiectului cu 25 voturi pentru, 0  voturi împotrivă şi 0 abţineri.
PREŞEDINTE,



 




SECRETAR,





Dr. Atilla KELEMEN  







Vasile MOCANU


  
Întocmit: Consilier dr.Anton Păştinaru
             Expert Gabriela Ciurea

                 Expert Florentin Oancea 

